LOGI.C ATHENS 2022 - CONNECTED SUPPLY CHAINS
2022-06-24 08:00 - 2022-06-25 17:00 (Europe/Athens) | Porto Palace, ΘΕΣΣΑΛΟΝΙΚΗ
Τα logistics conferences, LOGI.C 2022 έρχονται στην Αθήνα, στην καθιερωμένη ετήσια διοργάνωσή τους, που για εφέτος δίνει ραντεβού με την αγορά στο Athens Marriott, στις 24 & 25 Ιουνίου 2022.
Τα LOGI.C της Αθήνας, θα επικεντρωθούν στην έννοια των «Connected Supply Chains», αναλύοντας όλα τα στάδια τα οποία επηρεάζει η σωστά οργανωμένη εφοδιαστική αλυσίδα: από την παραγωγή, στην αποθήκη, την διανομή έως τον τελικό πελάτη, ενώ την δεύτερη ημέρα το κοινό θα έχει την δυνατότητα να πληροφορηθεί για ό,τι νεότερο υπάρχει σε επίπεδο χρηματοδοτήσεων στον τομέα της Εφοδιαστικής Αλυσίδας, αλλά και να μάθει για νέες clustering πρωτοβουλίες που αναβαθμίζουν τον κλάδο συνολικά.
Τα LOGI.C, ένα από τα γνωστότερα events brand στην Αθήνα, θα προσεγγίσουν την έννοια της οργάνωσης και της ψηφιοποιημένης εφοδιαστικής αλυσίδας σε όλους τους «κρίκους» της, μέσα από case studies και ήδη εφαρμοσμένες πρακτικές που έχουν στεφθεί με επιτυχία.
Με την υποστήριξη όλων των Συλλογικών Φορέων του κλάδου, κορυφαίες εταιρείες – χορηγούς που θα παρίστανται και στην Αθήνα σε παρακείμενο εκθεσιακό χώρο, αρκετούς συνδιοργανωτές και κορυφαίους ομιλητές, τα LOGI.C Athens, θα αποτελέσουν ένα από τα βασικά logistics events για το 2022. Η παρακολούθηση θα είναι εφικτή τόσο με φυσική παρουσία, όσο και με online συμμετοχή μέσω ψηφιακής πλατφόρμας livestreaming.
Θεματικές Ενότητες :
PRODUCTION
Οργάνωση Παραγωγής για αποτελεσματικά Logistics
Εργαλεία υποβοήθησης παραγωγής & ορισμός αναγκών
SMART WAREHOUSE
Σύγχρονη & αποτελεσματική αποθήκη
Εφαρμογές ψηφιοποίησης της αποθήκης
LAST MILE
Νέα συστήματα στην σύγχρονη διανομή και την εξυπηρέτηση του e-commerce
INVEST IN LOGISTICS
Χρηματοδοτικές Ευκαιρίες στην Εφοδιαστική Αλυσίδα
Πρόγραμμα, Μεθοδολογία Ένταξης, Διάρθρωση Φακέλων
CLUSTERING
Συνέργειες που φέρνουν αλλαγές στον εσωτερικό χάρτη logistics
Περισσότερα : https://logisticsconferences.gr/

LOGI.C 2022
2022-05-10 08:00 - 2022-05-11 17:00
LOGI.C 2022, ΘΕΣΣΑΛΟΝΙΚΗ & ΑΘΗΝΑ
Υπό την αιγίδα και με τη συνεργασία του Συνδέσμου Βιομηχανιών Ελλάδος θα πραγματοποιηθούν στις 10 με 11 Μαΐου 2022 στην Θεσσαλονίκη και 24 με 25 Ιουνίου 2022 τα events LOGI.C 2022, με τη συμμετοχή του επιχειρηματικού κόσμου της Ελλάδας και των γειτονικών βαλκανικών χωρών.
Σύμφωνα με ανακοίνωση : “Σκοπός των εκδηλώσεων είναι η συμβολή στην επικοινωνία και το networking του κλάδου που αναπτύσσεται και διαμορφώνει νέα δεδομένα και ευκαιρίες για επενδύσεις.
Τα LOGI.C events ξεκινούν από την Θεσσαλονίκη με τίτλο «Globally Connected Supply Chains» και με μια παράλληλη εμπορική έκθεση για την αγορά της εφοδιαστικής αλυσίδας, δίνοντας τον τόνο στις αλλαγές που κυοφορούνται για την πόλη και την ευρύτερη περιοχή της Βόρειας Ελλάδας.
Με συνοδοιπόρο τον Σύνδεσμο Βιομηχανιών Ελλάδος, υποστηρικτές όλους τους συλλογικούς φορείς του κλάδου, και επιστημονικούς υπευθύνους μια σειρά σημαντικών εταιρειών, ινστιτούτων και στελεχών, η αγορά δίνει δια ζώσης ραντεβού στο Porto Palace στη Θεσσαλονίκη για ένα διήμερο συζητήσεων και θεματικών προσεγγίσεων της νέας πραγματικότητας στα logistics.

Έναν μήνα περίπου αργότερα στις τα LOGI.C events διοργανώνονται και στην Αθήνα με ένα ακόμη διήμερο θεματικών για την αγορά της εφοδιαστικής αλυσίδας με τίτλο «Urban Connected Supply Chains», σε κεντρικό σημείο της πόλης. Και εδώ, με την αρωγή των συλλογικών φορέων, αλλά και των επιστημονικών υπευθύνων κάθε πάνελ, οι συμμετέχοντες θα έχουν την δυνατότητα να εντρυφήσουν σε ζητήματα που άπτονται της καθημερινότητας των σύγχρονων logisticians.”
Early Booking έως 23 Απριλίου 2022 για το LOGI.C 2022 στη Θεσσαλονίκη.
Περισσότερες πληροφορίες στο www.logisticsconferences.gr

Nanotexnology 2019
2019-06-29 08:00 - 2019-07-06 17:00
Οκτακόσιοι σύνεδροι και 500 εκπρόσωποι ακαδημαϊκών και ερευνητικών φορέων και βιομηχανιών από 60 χώρες του κόσμου θα συναντηθούν στη Θεσσαλονίκη (ξενοδοχείο Porto Palace) προκειμένου να συμμετάσχουν, από τις 29 Ιουνίου έως τις 6 Ιουλίου 2019, σε ένα από τα μεγαλύτερα παγκοσμίως συνέδρια Νανοτεχνολογίας και Νανοεπιστημών, το Nanotexnology 2019 που διοργανώνεται όπως κάθε χρόνο από το Εργαστήριο Νανοτεχνολογίας του Αριστοτελείου Πανεπιστημίου Θεσσαλονίκη.
Στο πλαίσιο του συνεδρίου θα γίνει και Διεθνές Θερινό Σχολείο Νανοτεχνολογίας και Νανοεπιστημών στο οποίο θα συμμετέχουν περίπου 130 φοιτητές από 28 χώρες του κόσμου, ενώ παράλληλα θα γίνει και θεματική ημερίδα με τίτλο: «Η συμβολή των γυναικών στη Νανοτεχνολογία και τις Νανοεπιστήμες».
Συνολικά θα παρουσιαστούν νέα επιστημονικά και τεχνολογικά επιτεύγματα που αφορούν στα προηγμένα υλικά, τα ηλεκτρονικά, την ενέργεια, το περιβάλλον, την υγεία, τις μεταφορές, τις κατασκευές, τις επικοινωνίες, την πληροφορική, την ασφάλεια και την εκπαίδευση.
Πληροφορίες: https://www.nanotexnology.com

Ημερίδα: «Κυκλική Οικονομία - Δημιουργώντας Αξία»
2017-05-19
Ημερίδα με θέμα: «Κυκλική Οικονομία – Δημιουργώντας Αξία» διοργανώνουν στις 19 Μαΐου 2017 στο Porto Palace στη Θεσσαλονίκη η Greenagenda.gr και η εταιρεία SGT Symeon Tsomokos SA, με την υποστήριξη του Γραφείου της Ευρωπαϊκής Επιτροπής στην Ελλάδα και υπό την αιγίδα του Συνδέσμου Βιομηχανιών Βορείου Ελλάδος (ΣΒΒΕ).
Η εκδήλωση πραγματοποιείται εν όψει της πράσινης εβδομάδας Green Week 2017, της μεγαλύτερης ετήσιας ευκαιρίας για διάλογο και συζήτηση της Ευρωπαϊκής περιβαλλοντικής πολιτικής, που διοργανώνεται από 29 Μαΐου έως 2 Ιουνίου 2017.
«Στην εποχή μας οι ευκαιρίες των επιχειρήσεων και των άλλων οικονομικών οργανισμών (δημόσιο, αυτοδιοίκηση, ΜΚΟ κ.λπ.) να καινοτομήσουν αξιοποιώντας σύγχρονες μεθόδους και τεχνολογίες, ώστε να επιτύχουν ανάπτυξη με βιώσιμο τρόπο μέσω της κυκλικής οικονομίας είναι μεγάλες, τονίζεται σε ανακοίνωση. Οι προκλήσεις είναι καθημερινές και διαπερνούν οριζόντια ολόκληρο το φάσμα των παραγωγικών δραστηριοτήτων.
Η ημερίδα θα εξετάσει τρόπους και την οργανωτική υποδομή, μέσω των οποίων οι επιχειρήσεις θα επιτύχουν βιώσιμη ανάπτυξη και ταυτόχρονα θα επιδείξουν περιβαλλοντική υπευθυνότητα, ώστε να καταγράψουν θετικό οικονομικό αποτέλεσμα. Η εκδήλωση είναι εξαιρετικά επίκαιρη πολύ περισσότερο στη Θεσσαλονίκη, όπου δραστηριοποιούνται κατά κόρον διεθνοποιημένες και εξωστρεφείς ελληνικές επιχειρήσεις, με ιδιαίτερη εμβέλεια στη Νοτιοανατολική Ευρώπη».
Στόχος της εκδήλωσης είναι να φέρει σε επαφή τις επιχειρήσεις της περιοχής με τεχνοκράτες και ακαδημαϊκούς, οι οποίοι ασχολούνται συστηματικά με τα θέματα της Κυκλικής Οικονομίας. Ακόμη, σκοπός είναι να αναδειχθούν πρακτικοί τρόποι με τους οποίους οι επιχειρήσεις θα αντιμετωπίσουν με δημιουργικό τρόπο σύγχρονες προκλήσεις όπως η μετάβαση σε συστήματα Ανανεώσιμων Πηγών Ενέργειας, η βιώσιμη διαχείριση πόρων, η ολοκληρωμένη διαχείριση αποβλήτων. Επίσης, στόχος είναι να ευαισθητοποιηθεί η κοινωνία και οι επιχειρήσεις για περιβαλλοντικά θέματα, αλλά και να αναδειχθούν και να προβληθούν οι δράσεις της Ευρωπαϊκής Ένωσης.
Θεματικές ενότητες:
-Κυκλική Οικονομία και Εξορύξεις- Διαχείριση Βιομηχανικών Αποβλήτων (Circular Economy and Mining – Industrial Waste Management)
-Καλές Πρακτικές στην Κυκλική Οικονομία (Good Practices in Circular Economy)
-Ο δρόμος προς μία Βιώσιμη Ενεργειακή Πολιτική για μία Κοινωνία Μηδενικών
Αποβλήτων (Towards a Sustainable Energy Policy for a Zero Waste Society)
-Ενεργειακή Απόδοση σε Κτήρια Κατοικίας (Energy Efficiency in Residential Buildings)
Πληροφορίες: www.circulareconomy.gr
